Žaloba na zaplatenie skladného 
Okresný súd
Hviezdoslavova ul. č. 28, 010 59 Žilina
1.	Žalobca:	INPROP spol. s r.o. Žilina, Národná ul. č. 8, 
		IČO, DIČ, IČ DPH
		zastúpená Ing. Petrom Bielym, konateľom
		zapísaná v obchodnom registri Okresného súdu v Žiline vo vl. č. .......................................
2.	Žalovaný: 	SAS, a.s., Žilina, Bajzova ul. č. 5, 
		IČO, DIČ, IČ DPH
		zastúpená Mgr. Jánom Železným, obchodným riaditeľom
		zapísaná v obchodnom registri Okresného súdu v Žiline vo vl. č. ......................................
Žaloba na zaplatenie skladného
I.
Žalobca ako skladovateľ uzavrel dňa 30. 6. 2023 zmluvu o skladovaní so žalovaným. V tejto zmluve sa žalobca zaviazal, že vo svojom skladovacom priestore, v krytej hale v Žiline – Bytčici, uskladní žalovanému na dobu 6 mesiacov, počnúc dňom 1. 7. 2023 tlačiarenský stroj žalovaného. Zmluvné strany sa súčasne dohodli, že žalovaný zaplatí skladné vo výške 1 280 € (jedentisíc dvestoosemdesiat eur).
Dôkaz:
–	Zmluva o skladovaní zo dňa 30. 6. 2023
II.
Dňa 1. 12. 2023, t. j. 4 týždne pred ukončením dohodnutej doby skladovania, vyzval žalovaný žalobcu, aby mu umožnil vyzdvihnúť si uskladnený tlačiarenský stroj. Žalobca vyhovel požiadavke žalovaného a súčasne odovzdal zamestnancom žalovaného, ktorí uskladnený stroj vyzdvihli, faktúru na sumu 1 280 € (slovom jedentisíc dvestoosemdesiat eur), zahŕňajúcu výšku dohodnutého skladného.
Dôkaz:
–	Potvrdený skladištný list
–	Faktúra č. 386/23 zo dňa 1. 12. 2023
III.
Dňa 15. 12. 2023 dostal žalobca výpis z banky, z ktorého vyplýva, že žalovaný uhradil faktúru žalobcu iba v sume 1 100 € (jedentisíc jednosto eur). Na písomnú otázku žalobcu žalovaný oznámil, že vykonaná úhrada je správna – zodpovedá výške skladného za dobu uskladnenia stroja. Na základe tejto skutočnosti žalobca doporučeným listom zo dňa 20. 12. 2023 vyzval žalovaného na doplatenie zvyšku skladného vo výške 180 € (jednostoosemdesiat eur) za čas do konca dohodnutej lehoty skladovania. Žalovaný na túto skutočnosť napriek opätovnej výzve nereagoval.
Dôkaz:
–	Výpis z banky
–	List zo dňa 20. 12. 2023
IV.
Nakoľko žalovaný v rozpore s platnou úpravou, ktorá ustanovuje povinnosť zaplatiť skladné za celú dohodnutú dobu, a to vopred, odmieta splniť oprávnenú požiadavku žalobcu, žiada tento, aby Okresný súd v Žiline vydal tento
rozsudok:
Žalovaný je povinný zaplatiť žalobcovi sumu 180 € (slovom jednosto osemdesiat eur) a trovy konania, a to do 3 dní od nadobudnutia právoplatnosti rozsudku.
Žilina 1. 2. 2024